C 71/16
LT
Europos Sąjungos oficialusis leidinys
2023 2 27
2.
Teisės klaida, nepakankamas motyvavimas, neišsamus apelianto nurodyto pagrindo nagrinėjimas, įrodymų iškraipymas, akivaizdi vertinimo klaida, veikimas ultra vires ir ultra petita, Europos Sąjungos pagrindinių teisių chartijos 11 straipsnio pažeidimas, kiek tai susiję su pirmuoju pagrindu. 3.
Teisės klaida, klaidingas teisinis kvalifikavimas, įrodymų iškraipymas ir akivaizdi vertinimo klaida, kiek tai susiję su faktų konstatavimu. 4.
Teisės klaida, įrodymų iškraipymas, akivaizdi vertinimo klaida, nepakankamas motyvavimas, neišsamus apelianto nurodyto pagrindo nagrinėjimas, teisiškai svarbių faktinių aplinkybių nenustatymas, teisinis svarbių faktinių aplinkybių nagrinėjimas, neišsamus pagrindo nagrinėjimas, nepakankamas motyvavimas, kiek tai susiję su penktuoju pagrindu. 5.
Teisės klaida, įrodymų iškraipymas, neišsamus pagrindo nagrinėjimas, nepakankamas motyvavimas, neteisėta procedūra ir veikimas ultra vires, kiek tai susiję su šeštuoju pagrindu. 6.
Neišsamus pagrindo nagrinėjimas ir nepakankamas motyvavimas, kiek tai susiję su aštuntuoju pagrindu. 7.
Įrodymų iškraipymas, akivaizdi vertinimo klaida ir neišsamus apelianto nurodyto pagrindo nagrinėjimas, kiek tai susiję su antruoju ir trečiuoju pagrindais. 8.
Bendrasis Teismas pažeidė Europos Sąjungos pagrindinių teisių chartijos 47 straipsnį.
2022 m. lapkričio 17 d.
Bundesarbeitsgericht (Vokietija) pateiktas prašymas priimti prejudicinį sprendimą byloje Konzernbetriebsrat der O SE & Co. KG (Byla C-706/22) (2023/C 71/19) Proceso kalba: vokiečių Prašymą priimti prejudicinį sprendimą pateikęs teismas Bundesarbeitsgericht
Šalys pagrindinėje byloje Ieškovė, apeliantė ir kasatorė: Konzernbetriebsrat der O SE & Co. KG Proceso šalis: Vorstand der O Holding SE
Prejudiciniai klausimai 1.
Ar Reglamento (EB) Nr.
2157/2001 (1) 12 straipsnio 2 dalį, siejamą su Direktyvos 2001/86/EB 3–7 straipsniais, reikia aiškinti taip, kad kai darbuotojų neturinčios dalyvaujančios bendrovės, kurios neturi patronuojamųjų bendrovių, kuriose dirba darbuotojai (vadinamosios „darbuotojų neturinčios SE“), įsteigia kontroliuojančiąją SE ir ją įregistruoja valstybės narės registre, prieš tai neįgyvendinusios derybų procedūros dėl darbuotojų dalyvavimo priimant sprendimus SE pagal šią direktyvą, ši derybų procedūra turi būti įgyvendinama vėliau, kai SE tampa keliose Europos Sąjungos valstybėse narėse esančių patronuojamųjų bendrovių, kuriose dirba darbuotojai, valdančiąja įmone? 2.
Jeigu Teisingumo Teismas į pirmąjį klausimą atsakytų teigiamai: Ar tokiu atveju derybų procedūra gali ir turi būti įgyvendinama a posteriori be jokių apribojimų laiko atžvilgiu?